Document ID: /roh_data/filtered/fineweb-2-filterrobots_roh.jsonl.gz/1936

Tenor retschertgas da RTR n'èn las instituziuns uffizials sco la protecziun da patria ni la tgira da monuments u era la Pro Cassons betg ils recurrents. Probabel sa tracta quai d’ina persuna privata che ha fatg recurs.
La pendiculara da Cassons è ina da las pli veglias pendicularas da la Svizra ed en funcziun dapi l'onn 1956. L'Arena Alva na vul betg pli mantegnair questa pendiculara per motivs economics. La concessiun per questa pendiculara e scadida l'october passà.
La pendiculara da Cassons vegn remplazzada cun ina nova sutgera che tutga a l'uschenumnada «varianta Y». Quella nova varianta per vegnir sin il grad da Cassons vegn realisada sin il pli baud en dus onns. La pendiculara da Cassons è serrada gia dapi l'october passà.
RR novitads 15:00